Държавен вестник, бр. 6, 2026 г., стр. 55

БРОЙ  6	
Д Ъ Р Ж А В Е Н  В Е С Т Н И К 	
СТР.  55  
Експедиране на мляко и млечни продукти: подготвя готовата продукция за експедиция, 
като комплектова поръчките, проверява количеството и качеството на изделията и подготвя 
транспортни опаковки; оформя съпроводителни документи, като попълва товарителници, 
опаковъчни листове и други документи, необходими за транспортирането на продукцията; товари 
готовата продукция на транспортни средства, като използва механизирани средства за товарене и 
разтоварване и организира подреждането на товарите в превозните средства. 
Спазване на хигиенни изисквания и санитарни норми: прилага принципите на хигиена и 
дезинфекция в производството; поддържа лична хигиена, работното място и технологичното 
оборудване съгласно здравословните и безопасни условия на труд и санитарно-хигиенните 
изисквания за производство на безвредни храни и напитки. 
Ограничаване и превенция на хранителни загуби (превенция на разхищението на 
хранителни ресурси): прилага практики за ефективно използване на суровините и 
полуфабрикатите с цел минимизиране на хранителните загуби в процеса на производство и 
участва в разделното събиране на отпадъци. 
Прилагане на устойчиви практики: изпълнява дейности, съобразени с принципите на 
устойчивото производство, включително мерки за пестене на вода, енергия и други ресурси и 
съдейства за намаляване на въздействието върху околната среда. 
Работа с цифрови устройства: използва електронни везни, етикетиращи системи, основни 
контролни панели и други цифрови устройства, необходими за производствения процес и за 
маркиране на разфасовани материали и продукция. 
Особености на професията за втора степен на квалификация: 
Работно време: възможна е работа на смени, включително нощни смени и работа през 
почивни дни, в зависимост от производствения график; 
Работна среда: работата се извършва в производствени цехове и складови помещения, 
където може да има шум, вибрации, прах, специфични миризми и температурни колебания. 
Необходимо е носене на работно облекло и лични предпазни средства; 
Повторяемост на дейностите: работата включва както рутинни, така и специфични 
дейности, изискващи адаптивност и умения за решаване на проблеми; 
Местоположение на работното място: работата се извършва предимно в производствен цех, 
складово помещение и експедиционно помещение. 
Отговорности:  
 Носи отговорност за качеството на собствената работа и за спазването на 
технологичните режими; 
 Носи отговорност за правилната работа и поддръжка на повереното му оборудване; 
 Носи отговорност за оказване на съдействие при спазването на правилата за 
безопасност от останалите членове на екипа. 
Взаимоотношения: работи под ръководството на технолога или друг ръководител с 
необходимото висше образование в съответствие с производствените инструкции. Комуникира с 
колеги от различни смени и отдели, както и с доставчици и клиенти. 
Личностни качества: отговорност, прецизност, техническа грамотност, умения за работа в 
екип, комуникативност, адаптивност, умения за решаване на проблеми. 
2.3. Трета степен на професионална квалификация по професията 
Специалистът с трета степен на професионална квалификация по професията 
„Производство на мляко и млечни продукти“ изпълнява функции, включващи организация и